Leikštikėlis
55°1′57″ š. pl. 25°38′54″ r. ilg.﻿ / ﻿55.03250°š. pl. 25.64833°r. ilg.﻿ / 55.03250; 25.64833 Leikštikėlis arba Leikštėnų ežeras – ežeras Lietuvoje, Švenčionių rajone, 4,5 km į pietus nuo Joniškio, Varnėnų miške. Ežero ilgis iš šiaurės rytų į pietvakarius – 0,45 km, plotis – iki 0,13 km. Altitudė 139,9 m. Krantai ištisai apaugę medžiais ir krūmais, žemi, pelkėti – ežeras telkšo Padubingės pelkės šiaurrytinėje dalyje. Šiaurėje įteka D-1-1 upelis iš netoliese telkšančio Leikštinio ežero, o pietvakariuose tas pats upelis išteka link Purvyno ežero (Žeimenos upės intako Dubingos baseinas).